Coro
Store norske leksikon,Geografi,Verdens geografi,Sør-Amerikas geografi,Venezuelas geografi
Coro er en by i Venezuela, innerst på halvøya Paraguaná, øst for Maracaibosjøen. Byen har om lag 170 000 innbyggere og utgjør hovedstaden i delstaten Falcón.
Som landets tidligere hovedstad har Coro mange fortidsminner. Sammen med havnen La Vela, elleve kilometer nordøst for byen, står den oppført på UNESCOs verdensarvliste. I 2005 ble Coro også oppført på UNESCOs liste over truede verdensarvsteder. Historie Byen ble anlagt i 1527 under navnet Santa Ana de Coriana, men ble kalt Venezuela, 'Lille Venezia', etter en urfolklandsby som var bygd på pæler ute i lagunen. Byen var hovedsete for det tyske handelshuset Welser, som hadde pant i koloniene for lån til keiser Karl 5. Coro var en av de viktigste byene på nordkysten og var til 1578 hovedstaden i provinsen Venezuela. Byen har over 600 historiske bygninger og står oppført på UNESCOs verdensarvliste. Mange av byggverkene er uttrykk for andalusisk (sør-spansk) arkitektur, men bygget med tradisjonelle lokale materialer som adobe og leirklining. Klimaendringer, særlig kraftig regn, har forårsaket skade på kulturarven. Les mer i Store norske leksikon Venezuelas geografi Venezuelas befolkning Venezuelas historie Eksterne lenker UNESCO om Coro